open-index/open-wikipedia-markdown huggingface dataset:
Umar Sulaymon (imom)

**Umar Sulaymon** (; 1986-yilda tug’ilgan) – amerikalik musulmon olimi, fuqarolik huquqlari yoʻnalishida yetakchi, yozuvchi va notiq . U Yaqeen islom tadqiqotlari instituti asoschisi va prezidenti , islomshunoslik kafedrasi professori va Janubiy Metodist universiteti qoshidagi Etika markazi maslahat kengashi aʼzosi hisoblanadi. Hozirda u Valley Ranch islom markazining doimiy stipendiati va tinchlik va adolat uchun koʻp konfessiyali ruhoniylar koalitsiyasi – Thanks-Giving maydonidagi Faith Forward Dallasning faxriy hamraisi sifatida faoliyat olib boradi.

## Hayoti
Sulaymon 1986 yilda Yangi Orleanda falastinlik oilada tugʻilgan.

Sulaymon buxgalteriya hisobi va islom huquqi yoʻnalishida bakalavr, islom moliyasi va siyosat tarixi yoʻnalishida esa magistr darajalariga ega. Malayziya xalqaro islom universitetida islom tafakkuri va sivilizatsiyasi boʻyicha doktorantura bosqichini tamomlagan  .

## Faoliyati
Nyu-Orleanga qaytib borganidan soʻng, u olti yil Jefferson musulmonlari uyushmasining imomi hamda 2005-yil oxirida „Musulmonlar insoniyat uchun“ Katrina toʻfoni oqibatlarini bartaraf etish borasida direktor lavozimida oʻz faoliyatini oliv bordi. U Sharqiy Jefferson dinlararo ruhoniylar assotsiatsiyasiga asos solgan va 2010-yilda Nyu-Orlean hokimi va shahar kengashi tomonidan ajoyib fuqarolik yutugʻi uchun mukofotlangan.

2016-yilda u musulmon tadqiqot markazi, Yaqeen islom tadqiqotlari institutiga asos solgan  U, shuningdek, MUHSEN (Musulmonlar uchun maxsus taʼlim ehtiyojlarini aniqlash va ularga koʻmak berish) – nodavlat-notijorat tashkilotining asoschisi boʻlib, u nogironlar va ularning oilalariga yaxshiroq xizmat koʻrsatadigan yanada inklyuziv musulmon jamoalarini yaratishga qaratilgan mavzularda edi.

## Kitoblari

* *Prayers of the Pious*, 2019.
* *Allah Loves…*, 2020.ISBN&nbsp;
* *Repentance: Breaking Habits of Sin*, 2020.ISBN&nbsp;
* *40 on Justice: The Prophetic Voice on Social Reform*, 2021.ISBN&nbsp;
* *Angels in your Presence*, 2021 yil.ISBN&nbsp;
* *Meeting Muhammad*, 2022 yil.ISBN&nbsp;

## Manbalar

## Qoʻshimcha maʼlumotlar

*
Erzincan Binali Yildirim universiteti

**Erzincan Binali Yildirim Universiteti**, Turkiya oliy o'quv yurtlaridan biri. Erzincan barcha kurslari ingliz, turkcha, arabcha tilida olib boriladi.

Universitetda 90 ta kafedra, 12 ta fakultet va 4 ta magistratura maktabi mavjud. 

## Manbalar

## Havolalar

* Erzincan Binali Yildirim Universiteti (en)
* Erzincan Binali Yildirim Universiteti (tr)
* Kutuphane
Hamro Ergashev

**Hamro Ergashev** (1911-yil, Past Dargʻom tumani, Samarqand viloyati, Turkiston general-gubernatorligi, Rossiya imperiyasi — vafot sanasi nomaʼlum, Past Dargʻom tumani, Samarqand viloyati, Oʻzbekiston SSR) –Samarqand viloyati, Past Dargʻom tumani Chkalov nomidagi, Karl Marks nomidagi kolxozlar brigadiri. Sotsialistik Mehnat Qahramoni (1957).
## Tarjimayi holi
Hamro Ergashev 1911-yilda Samarqand uyzedidagi qishloq aholi punktlaridan birida (hozirgi Past Dargʻom tumani) tugʻilgan. Kollektivlashtirishdan oldin Hamro Ergashev xususiy qishloq xoʻjaligida ishlagan. 1943-yil aprel oyida Qizil Armiya safiga harbiy xizmatga chaqirildi. Ikkinchi jahon urushi qatnashchisi. 306-oʻqchi diviziyasi tarkibida jang qilgan. Harbiy xizmatni oʻtab boʻlgach, oʻz vataniga qaytib, Past Dargʻom tumanida Chkalov nomidagi kolxozda paxtachilik brigadasi boshligʻi boʻlib ishlay boshladi. Urushdan keyingi birinchi besh yillik (1946–1950) davrida koʻrsatgan natijalari uchun Hamro Ergashev ikki marta „Shavkatli mehnat uchun“ medali bilan taqdirlangan. 1956-yilda Past Dargʻom tumani qishloq xoʻjaligi jamoalari paxta xomashyosidan yuqori hosil yigʻib oldilar. Bunga hissa qoʻshganlar orasida  brigadir Hamro Ergashev ham boʻlgan.  SSSR Oliy Soveti Prezidiumining „Oʻzbekiston SSR kolxozchilari, mashina-traktor stansiyalari, sovxozlari, partiya va sovet xodimlariga Sotsialistik Mehnat Qahramoni unvonini berish toʻgʻrisida“gi farmoni asosida 1957-yil 11-yanvarda „Sovet paxtachiligini rivojlantirish, gʻoʻza yetishtirishda ilm-fan yutuqlari va ilgʻor tajribani keng tatbiq etish, paxta xomashyosidan yuqori va barqaror hosil olishda erishgan ulkan muvaffaqiyatlari uchun“ Hamro Ergashev Sotsialistik Mehnat Qahramoni unvoni, Lenin ordeni va „Oʻroq va bolgʻa“ oltin medali bilan mukofotlangan. Keyinchalik  Past Dargʻom tumanidagi Karl Marks nomidagi kolxozda pesniyaga chiqquncha brigadir boʻlib ishlay boshlagan. Pensiyaga chiqqanidan keyin Hamro Ergashev Past Dargʻom tumanida yashagan. Vafot etgan sanasi nomaʼlum.

## Mukofotlari
1957-yil 11-yanvarda Sotsialistik Mehnat Qahramoni unvoni va Lenin ordeni, 2 marotaba „Shavkatli mehnat uchun“ medali (1949-yil 18-may; 1951-yil 7-may), shuningdek, VDNX medali bilan mukofotlangan.

## Manbalar
Spaanse water

**Spaanse Water** – Curacao orolida joylashgan shaharcha. U *Nieuwpoort* sayyohlik kurortini, *Santa Barbara* qishlogʻini,  va Tafelberglarni oʻz ichiga oladi. Spaanse Water – Willemstadning sharqida joylashgan tabiiy bandargoh ham hisoblanadi.

## Tarixi

Spaanse Water strategik jihat muhim joy boʻlgan. 1703-yilda Caracas koʻrfazida tabiiy portni va Willemstadning orqa yoʻlini himoya qilish uchun Fort Beekenburg qurilgan. Qal’a oʻsha paytda Curacao direktori boʻlib ishlagan Nikolaas van Beek tomonidan qurilgan. U bir necha bor fransuzlar, inglizlar va qaroqchilarning hujumiga uchragan, ammo hech qachon zabt etilmagan . Qal’a Royal Dutch Shell kompaniyasiga tegishli boʻlgan. 2005-yildan to hozirgi vaqtcha u hamma uchun ochiq hisoblanadi.

Santa Barbara 1662-yilda tashkil etilgan plantatsiya boʻlib, oroldagi eng qadimgi va eng katta plantatsiyalardan biri hisoblanadi. Bu unchalik katta foyda keltimagan va 1875-yilning yanvarida sotib yuborilgan. Keyinchalik plantatsiya 1875-yilning may oyida Jon Goddenga qayta sotiladi, u yerda katta hajmdagi fosfat konini ishga tushiriladi .1915-yilda bu yerga kalsiy koni ham qoʻshiladi. Konlar hali ham faol va kompaniya kon zahiralar 2045-yilgacha tugamasligini taxmin qilgan . 1927-yilda Royal Dutch Shell Spaanse Waterda neft terminalini quradi. 2005-yilda ushbu terminal yopiladi

XX asr oxirida Spaanse Water sayyohllar uchun joyga aylantiriladi. Ular uchun Nieuwpoort, Jan Thiel va Santa Barbara Beach &amp;amp; Golf kurortlari tashkil etiladi.

## Manbalar
Vladimir Sobirov

**Vladimir Valiyevich Sobirov** (14-yanvar 1958-yil – 1979-yil 11-avgust, Kamianske, Dnepropetrovsk viloyati) – sovet professional futbolchisi, yarim himoyachi, hujumchi ampulasida oʻynagan.

## Biografiya
Toshkent futboli maktabi tarbiyalanuvchisi. Vladimir 1975-yilda „Paxtakor“ jamoasining oʻrinbosarlar tarkibida oʻynagan boʻlsa, keyingi yili birinchi ligada asosiy jamoa tarkibida oʻtkazgan. 1977—1978-yillarda Oʻzbekiston SSR kubogi sohibi (1977) Yangiariqning „Xorazm“ jamoasi tarkibida SSSR ikkinchi ligasida oʻynagan. 1979-yilda „Paxtakor“ klubiga qaytib, oliy ligada toʻrtta oʻyin oʻtkazgan.

Vladimir 1979-yil 11-avgustda 21-yoshida Paxtarkor klubi tarkibida safar oʻyinini oʻtkazish uchun uchib ketayotganda, Dneprodzerjinsk osmonida samolyot halokati natijasida vafot etgan. Vladimir Sobirov Toshkentdagi 1-qabristonga dafn etilgan.

## Shaxsiy hayot
Oʻgʻli Oleg (1978-yilda tugʻilgan) ham keyinchalik futbolchi boʻlgan va Oʻzbekiston terma jamoasi tarkibida oʻynadi.

## Havolalar

* Vladimir Sobirov Footballfacts saytida futbolchi profili
* Vladimir Sobirov Teams saytida futbolchi profili
* Vladimir Sobirov Sport-strana.ru saytida futbolchi profili
Vasiliy Grigorov (general)

**Vasiliy Vasilyevich Grigorov** (1860-yil 25-aprel, Voronej viloyati – 1911-yil 16-oktyabr, Samarqand) – rus general-leytenanti, Samarqand viloyati gubernatori.

## Biografiyasi
Vasiliy Vasilyevich Grigorov 1860-yil 25-aprelda Rossiya imperiyasining Voronej viloyatida zodagonlar oilasida tugʻilgan. U boshlangʻich bilimlarni Voronej Mixaylovskaya nomidagi harbiy gimnaziyasida olgan. 1882-yilda Nikolayev nomidagi harbiy akademiyaga qabul qilingan va taʼlimini shu yerda davom ettirgan. 1884-yilda Kiyev okrugining bosh shtabi masʼuli lavozimiga tayinlangan. 1888-yil 24-noyabrda Chuguyev nomidagi havo flotida oʻrgatuvchi, 1892-yil 27-iyulda esa 14-mahalliy qoʻmondonligi qoʻmondoni lavozimida ishlagan. 1890-yil 1-aprelda podpolkovnik, 1902-yil 17-aprelda general-mayor, 1908-yil 13-aprelda esa general-leytenant unvonlarini qoʻlga kiritgan. 1911-yil Samarqand viloyatiga harbiy gubernator etib tayinlanagan.

Vasiliy Grigorov 1911-yil 16-oktyabrda Samarqandda vafot etgan.

## Mukofotlari
* 1886-yilda 3-darajali Muqaddas Stanislav ordeni bilan mukofotlangan.
* 1891-yilda 3-darajali Avliyo Anna ordeni bilan mukofotlangan.
* 1898-yilda 2-darajali Avliyo Stanislav ordeni bilan taqdirlangan.
* 1905-yilda 3-darajali Muqaddas Vladimir ordeni bilan mukofotlangan.

## Manbalar
Xristo Taxchidiy

**Xristo Periklovich Taxchidiy** (1953-yil 13-yanvar, Sirdaryo viloyati, Oʻzbek SSR) – rossiyalik oftalmolog, tibbiyot fanlari doktori, Rossiya fanlar akademiyasi akademigi.

## Biografiyasi
Xristo Periklovich Taxchidiy 1952-yil 13-yanvarda Sirdaryo viloyatining Mirzachoʻl tumanida istiqomat qiluvchi yunon millatiga mansub oilada tugʻilgan. Uning bobosi Turkiyaning shimoliy qismida tugʻilgan boʻlib, Trapezund imperiyasida yashagan yunonlarning avlodlari boʻlgan. 1949-yilgi surgunlar davrida Xristo Taxchidiyning ota-onasi Oʻrta Osiyoga surgun qilingan.

Xristo Taxchidiy 1976-yilda Sverdlovsk davlat tibbiyot institutining davolash ishi fakultetini tamomlagan. 1970-yildan 1982-yilgacha xuddi shu institutda koʻz kasalliklari kafedrasi dotsenti yordamchisi, keyinchalik esa dotsenti sifatida faoliyat yuritgan. 1982—1986-yillarda esa tibbiyot fakulteti dekani lavozimida ishlagan. 1983-yilda oftalmologiya boʻyicha nomzodlik, 2001-yilda koʻz kasalliklarini davolashda mikrojarrohlik texnologiyalari boʻyicha doktorlik dissertatsiyalarini himoya qilgan. 1987-yildan 2001-yilgacha Fyodorov nomidagi koʻz mikroxirurgiyasi kompleksining Yekaterinburgdagi filiali direktori boʻlgan.

Xristo Taxchidiy bir qator xorijiy oftalmologik jamiyatlarning aʼzosi, Butunrossiya oftalmologlar jamiyati boshqaruvi Kengashi aʼzosi boʻlgan. 2003-yilda u professorlik darajasiga erishgan.

Xristo Taxchidiy 2002—2011-yillarda Yevkidimov nomidagi Moskva davlat tibbiyot va stomatologiya instituti koʻz kasalliklari kafedrasi mudiri boʻlib ishlagan.
2013-yildan boshlab esa Rossiya milliy tadqiqot universitetining tibbiy ishlar boʻyicha prorektori lavozimida ishlay boshlagan.

## Mukofotlari
Xristo Taxchidiy 2001-yilda Yevropa jarrohlar jamiyati tomonidan, 2002-yilda esa Yunoniston oftalmologiya jamiyati tomonidan maxsus mukofotlar bilan mukofotlangan. 2005-yilda Rossiya hukumatining fan va texnika sohasidagi mukofoti bilan taqdirlangan. 2019-yil 15-noyabrda Rossiya fanlar akademiyasi akademigi etib saylangan.

## Manbalar
Gul formulasi

**Gul formulasi** – muayyan turdagi gullarning tuzilishini ifodalash uchun qoʻllanadigan belgilardir. Bu belgilar muhim maʼlumotlarni qisqa shaklda yetkazish maqsadida raqamlar, harflar va turli ramzlardan foydalanadi. Ular maʼlum bir turning gul shaklini aks ettirishi yoki yuqori taksonlarni tavsiflash uchun umumlashtirilishi mumkin boʻlib, odatda organlar sonining oraligʻini koʻrsatadi. Gul formulalari 19-asrda ishlab chiqilgan gul tuzilishini tasvirlashning ikki usulidan biri hisoblanadi, ikkinchisi esa gul diagrammalaridir. Gul formulalarining shakli turli mualliflar va davrlarga koʻra farqlanishi mumkin, biroq ular odatda bir xil maʼlumotni yetkazishga xizmat qiladi.

Gul formulasi koʻpincha gul diagrammasi bilan birgalikda qoʻllaniladi.

## Yana qarang

* Gul diagrammasi
## Manbalar

## Havolalar
* Kvetné vzorce – gul formulalariga bagʻishlangan veb-sayt (slovak tilida)
* 2.1-jadval. Gul formulalari; ushbu kitobda ishlatiladigan belgilar. Ronse de Krenda, p. 39
* Gul formulasida ishlatiladigan belgilar. Subrahmanyamda, p. 42
* Floral Diagram Generator – gul formulalaridan gul diagrammalarini yaratish uchun veb-sayt.
Anatoliy Anatolich

**Anatoliy Anatolich** – (asl ismi: Anatoliy Anatoliyevich Yatsechko; 1984-yil 26-sentyabrda Ukrainaning Dnepropetrovsk viloyatidagi Krivoy Rog shahrida tugʻilgan) – ukrainalik radioboshlovchi, shoumen, „Zavtrak s 1+1“ va „Golos strani“ koʻrsatuvlari, „Ze Intervyuer“ YouTube kanali hamda „Ukraina“ telekanalida efirga uzatiladigan „Ranok z Ukrayinoyu“ tongi shousining boshlovchisi.

## Oilasi
Anatoliyning turmush oʻrtogʻi Svetlana Lobodaning matbuot kotibi Yuliya Boykoga. 2011-yilda Anatoliy va Yuliyaning Alisa ismli qizlari bor edi, uning choʻqintirgan onasi qoʻshiqchi Svetlana Loboda va otasi Kvartal-95 studiyasining egasi Vadim Pereverzev edi. 2013-yil 28-martda ikkinchi qizi Lolita tugʻilgan .

## Nima? Qayerda? Qachon? da ishtiroki
Ikki marta „Nima? Qayerda? Qachon?“ intellektual oʻyinida mavsumning eng yaxshi oʻyinchisi deb topilgan. Ukrainada u klubning eng yaxshi oʻyinchilaridan iborat terma jamoada oʻynagan.

## Manbalar


## Havolalar

*
* Anatoliy Anatolich – Xit FM.
Katya Sambuka

**Katya Sambuka** (haqiqiy ismi: *Yekaterina Dolgova* *(Mixaylova)*; 1991-yil 27-avgustda tavallud topgan) – rus qoʻshiqchisi, aktrisasi, fotomodeli va teleboshlovchisi. 2013-yildan shu yilning 3-dekabrgacha „2x2“ telekanalida „Modniy devays“ dasturining boshlovchisi boʻlgan.

## Biografiyasi
Katya Sambuka 1991-yil 27-avgustda Sankt-Peterburgda tugʻilgan. Liverpul restoranidagi mashgʻulot paytida The Rolling Stones guruhining solisti Mik Jagger bilan tanishib qolgandan soʻng u bilan birga Amerikaga ketgan.

2011-yilda Katya va uning turmush oʻrtogʻi gastrol safariga chiqishdi, gastrol davomida u Rossiya, Ukraina, Belarus, Estoniya, Polsha va Kiprning 70 dan ortiq shaharlarida oʻzining erotik shou va qoʻshiqlari bilan chiqish qilgan. Gastrol yakunida Sambuka Yandexning Rossiya va Ukrainadaeng koʻp qidiruvlar boʻyicha shou-biznes vakillari orasida yetakchilardan biriga aylandi.

2013-yilda u 2x2 kanalidagi „Fashion Device“ dasturining teleboshlovchisiga aylandi. 2014-yilning avgust oyida Estoniyaning Xaapsalu shahrida oilaviy muammolari boʻlgan ayollarni reabilitatsiya qilish markazini ochdi va Estoniya prezidentining rafiqasi Evelin Ilvesga oʻz yordamini taklif qildi.

2015-yilda u 2x2 telekanalida „Bogatstvo kuritsi“ dasturiga boshlovchilik qilgan.

U buvisi tomonidan shved va eston ildizlariga ega.

## Shahsiy hayoti
Katya Sambuka pornografik filmlar rejissyori Bob Jek bilan turmush qurgan va 2015-yilda janjaltufayli ajralishgan.

## Filipp Plein bilan sud jarayoni
2014-yil kuzida nemis dizayneri Filipp Pleyn Katya Sambukaning ruxsatisiz, yalangʻoch Katya Sambuka tasvirlangan, har biri 450 dollarlik boʻlgan erkaklar futbolkalarini sotuvga chiqardi. Katya Sambuka ularga sud jarayoni bilan tahdid qilgan.

## Filmografiyasi

## Mukofotlari

* „VKontakte-dagi eng chiroyli qiz“ (2011).
* „XXL jurnali“ – yil qizi (2012, Ukraina).
* „Playboy“/"Qoqo" – yil qizi (2012, Estoniya).
* FICEB / Klic-Klic -"Eng yaxshi dunyo klublari shousi" (2013, Ispaniya).

## Manbalar
Markus Gieseke

**Markus Gieseke** (1979-yil 15-aprelda tugʻilgan) – Germaniyaning Regensburg shahridan boʻlgan nemis futzalchisi, Germaniyaning Kaufbeuren shahrida joylashgan Futsal Allgaeu futzal klubi safida oʻynaydi.

## Klub karyerasi
Markus Gieseke Ispaniya va Angliyada futzalda toʻp surishni boshlagan va 2014-yilda Regensburg futzal klubi tomonidan yangi tashkil etilgan Futzal-Bavariya ligasida oʻynash uchun shartnoma imzolagan hamda u yerda Regensburgning 3-turida SpVgg Bayreuth ustidan 5:4 hisobida gʻalaba qozongan oʻyinda ilk debyutini qilgan. 2015—2016-yilgi qishki tanaffusda u oʻsha paytdagi birinchi divizion vakili „TV Wackersdorf“ klubi safiga oʻtdi. Markus soʻnggi turda „Vakkersdorf“ning „Cosmos Hoechst“ ustidan qozonilgan gʻalabasi (9:4)da zaxiradan maydonga tushdi va „Upper palatinate“ klubi bilan ikki mavsum davomida jami 14 ta oʻyinda maydonga tushdi. U futzal-mintaqaviy ligasidagi ilk golini 2016-yilning 8-oktabrida (4-turda) Germaniya Ober-Rodenga 9:5 hisobida yutqazgan uchrashuvda darvozaga kiritdi. Mavsum oraligʻida u Wackersdorfga Germaniya va Chexiya respublikalarining eng yaxshi jamoalariga qarshi oʻtkazilgan Wackersdorfdagi xalqaro futzal turnirida va Pforzheimdagi Portus Rothaus kubogida gʻalaba qozonishga yordam berdi. Wackersdorf safida u 2016-yilda Venada boʻlib oʻtgan Mitropa futzal kubogida ishtirok etdi va u yerda Markaziy Yevropaning eng yaxshi jamoalariga qarshi oʻynadi. 2017-yilning aprel oyida u futzal mahorati va taktik bilimini yanada oshirish maqsadida Segunda B División CD Internacional Intxaurrondo jamoasi safiga oʻtdi. Markus Gieseke Liga Gipuzkoanadagi debyutini 2016—2017-yilgi mavsumning soʻnggi oʻyinida, 2017-yilning 8-aprelida Egarri Tabernaga qarshi oʻyinda (1:1) oʻtkazdi. U 2018-yilning mayigacha Basklar jamoasida oʻynadi va keyin Regensburg futzal klubida isteʼfoga chiqdi. 2019-yil avgust oyida Markus oʻzining YouTube kanalida besh teshikli darvoza devorida ketma-ket oʻn beshta toʻp kiritib, gʻalabani nishonlagani koʻrsatilgan videoni eʼlon qildi. 2021-yilning yozida u yangi koʻtarilgan Regionalliga jamoasi Futsal Allgaeu safiga tekinga oʻtdi.

## Minifutbol
Markus Giesecke 2017-yilgi EMF EURO oʻyinlariga tayyorgarlik koʻrish uchun 2017-yil 17 va 18-mart kunlari Göttingen shahridagi oʻquv-mashgʻulot yigʻinida ishtirok etish uchun Germaniya milliy minifutbol jamoasiga chaqirildi.

## Headis jahon chempionati
Markus 2022-yil 10-dekabrda Kaiserslauternda boʻlib oʻtgan Headis jahon chempionatida ishtirok etdi.

## Karyera statistikasi

* 1.Yuqori ligaga chiqish va pley -off oʻyinlarini oʻz ichiga oladi.
* 2.**^** BFV, SFV va DFB futzal kubogi musobaqalarini oʻz ichiga oladi.
* 3.**^** Futzal boʻyicha UEFA kubogi va Mitropa futzal kubogini oʻz ichiga oladi.

## Gʻalabalar
* 3-oʻrin – Futzal Regionalliga Süd 2016
* 1-oʻrin Xalqaro Vakersdorf kubogi 2016
* 1-oʻrin Pforzheimdagi Portus Rothaus Cup 2016
* 4-oʻrin – 2016-yil Vena shahrida futzal boʻyicha Mitropa kubogi

## Manbalar

## Havolalar

* FuPa.net saytida futzalchi profili
* Győri ETO Futsal Club veb-saytidagi maqola (Triplazott az ETO a Mitropa Kupan) 
* Tango Hodonin veb-saytidagi maqola (Z Mitropa Cupu vezeme stříbro i cenné zkušenosti)
Pavel Matyash

**Pavel Viktorovich Matyash** (; 1987-yil 11-iyulda tugʻilgan) – qirgʻizistonlik sobiq professional futbolchi, Qirgʻiziston Premyer-ligasining „Muras Yunayted“ klubi va Qirgʻiziston milliy futbol jamoasida oʻynagan.

## Faoliyati
Matyash faoliyatini „Dordoy Bishkek“ jamoasining tarkibidagi uchinchi darvozaboni sifatida boshlagan va asosan kubok bahslarida ishtirok etgan.

2015-yilning iyul oyida Matyash Maldivning „Maziya S&amp;amp;RC“ klubi bilan 2015-yilning 12-noyabrigacha shartnoma imzolagan va shartnomaga koʻra uzaytirish imkoniyatiga ega edi. 2016-yilning fevral oyida Matyash Malayziyaning „UiTM FC“ bilan bir yillik shartnoma imzolagan.

2018-yilning 5-dekabr kuni „Dordoy Bishkek“ klubi Matyash Anton Zemlianuxin va Azamat Baymatov bilan shartnoma imzolaganini eʼlon qilgan. 2020-yilning yanvarida „Alga Bishkek“ jamoasi bilan shartnoma imzolagan.

### Xalqaro
Pavel Matyash Qirgʻiziston terma jamoasida 2009—2021-yillarda faoliyat olib borgan. 2019-yilgi Osiyo Kubogida turnir tarixida ilk bor oʻz darvozasiga gol kiritib qoʻygan birinchi darvozabon boʻlgan.

## Ism
Matyashning familiyasi (rus tilida *Matyash*) rus kirill alifbosidagi asl imlosidan lotin alifbosiga transliteratsiya qilishning koʻp usullariga ega. Matiash – bu oʻyinchining pasporti va boshqa rasmiy hujjatlarida qoʻllanadigan imlosi hisoblanadi. Bu FIFA tomonidan ham qabul qilingan va aksariyat ingliz nashrlarida afzal qilingan imlo hisoblanadi (garchi Matyash nomi ham boshqa joylarda ham qoʻllanadi).

## Faoliyat statistikasi

### Klub

### Xalqaro

*2019-yil 15-oktabr oʻtkazilgan oʻyindagi aniq statistika*

## Yutuqlar

; **Dordoy**

* Qirgʻiziston ligasi (**5**); 2007, 2008, 2009, 2011, 2012
* Qirgʻiziston kubogi (**3**): 2008, 2010, 2012
* Qirgʻiziston Superkubogi (**3**): 2012, 2013, 2014
* OFK Prezidenti kubogi (**2**): 2006, 2007 y
* OFK Prezidenti kubogi sohibi (**3**): 2008, 2009, 2010

; **Maziya**

* Prezident kubogi (Maldiv orollari) : 2015

; Qirgʻiziston

* Neru kubogi 3-oʻrin: 2009

; **Individual**

* Qirgʻiziston ligasining eng yaxshi darvozaboni (**2**): 2011, 2013

## Manbalar

## Havolalar

*
Igor Taran (futbolchi, 1971)

**Igor Petrovich Taran** (; 23-may 1971-yil) – ukrainalik sobiq futbolchi, himoyachi pozitsiyasida toʻp surgan.

## Futbolchilik faoliyati
Kiyevning „Dinamo“ klubi maktabi tarbiyalanuvchisi, 1989-yilda SSSR futbol federatsiyasi kubogida asosiy jamoa tarkibida 1 ta oʻyin oʻtkazgan. 1992—1995-yillar oraligʻida Kiyev klubi oʻrinbosarlar jamoasida oʻynagan. Igor dastlab asosiy jamoa tarkibida mashgʻulot olib borgan va keyinchalik Dinamo-2 farm jamoasi tarkibida oʻynagan.

„Bukovina“ jamoasi tarkibidada ijara asosida oʻynab, Ukraina oliy ligasida debyut qilgan. 1998-yilgi mavsumda Oʻzbekiston Superligasi ishtirokchisi boʻlgan „Doʻstlik“ jamoasi tarkibida faoliyat olib borgan.

### Terma jamoadagi faoliyati
1995-yilda u Yaponiyada boʻlib oʻtgan Universiadada Ukraina talabalar jamoasi aʼzosi sifatida ishtirok etgan. Turnir yakuniga koʻra ukrainaliklar 4-oʻrinni egallagan.

## Havolalar

* Igor Taran Footbookru saytida
* Igor Taran Footballfactsru saytida
William Schniedewind

**William M. Schniedewind** (1962-yili Nyu-York shahrida tavallud topgan,) U Kershouda joylashgan Qadimgi Sharqiy Oʻrta Yer dengizi tadqiqotlari kafedrasining, Los-Anjelesdagi Kaliforniya universiteti Bibliya tadqiqotlari va shimoli-gʻarbiy semit tillari boʻyicha professori hisoblanadi.

Schniedewind Oregon shtatining Nyuberg shahridagi Jorj Foks universitetining din boʻyicha bakalavrini, Quddus universiteti kolledjida esa qadimgi Isroilning tarixiy geografiyasi boʻyicha magistrni tamomlagan. Keyin Brandeis universitetida Yaqin Sharq va Yahudiyshunoslik boʻyicha fan nomzodi boʻlgan.

Schniedewind Dinni oʻrganish markazi  va UCLAda joylashgan Yahudiy tadqiqotlari markazining boshqaruv qoʻmitalarida xizmat qilgan. U Diniy tadqiqotlar sharhining Oʻlik dengiz varaqlari va Ikkinchi ibodatxona yahudiylik boʻlimida esa tarmoq muharriri boʻlib ishlagan. Keyin *Amerika Sharq tadqiqotlari maktablari byulleteni*da, *Bibliya adabiyoti jurnali va Tel-Avivda* tahririyatlar kengashida faoliyat yuritgan. Shuningdek, Olbrayt arxeologik tadqiqotlar institutining ishonchli vakili va kotibi boʻlgan.

The Christian Century jurnalidagi maqolada Schniedewindning *How the Bible Became a Book* kitobida qadimgi Isroil arxeologiyasi, ibroniy tili tarixi va Bibliyaga asoslangan tarixiy adabiyotning rivojlanishidagi bilimini namoyish etganligi soʻz etiladi.

Schniedewind 2007-yilda boʻlib oʻtgan San-Diego tabiiy tarix muzeyida „Oʻlik dengiz siljishi“ koʻrgazmasidagi *"Hurmatli oʻqituvchi"* seriyasida maʼruzachilarning biografiyasi roʻyxatiga kiritilgan.

Schniedewind UCLA Tajribaviy Texnologiyalar Markazi homiyligi bilan birgalikda qadimiy Qumranning virtual reallik modelini yaratib, Qumran vizualizatsiya loyihasi (QVP) direktori boʻlgan (shuningdek, Quddusning 2-maʼbadi, Islomiy Quddus va Qadimgi Rim uchun muhim loyihalar ham ishlab chiqqan).

Schniedewind Isroilda, jumladan Tell es-Safi, Vodi Qumran, Har Tuv va Tel Batashda  boʻlib oʻtgan qazishmalar va tadqiqotlarda ishtirok etgan. Hozirgi kunda esa UCLA Yaffa madaniy merosi loyihasining direktor yordamchisi hisoblanadi.

## Biografiyasi
* *The Finger of the Scribe: How Scribes Learned to Write the Bible* (Oxford, 2019)
* *A Social History of Hebrew: Its Origins Through the Rabbinic Period* (Yale, 2013), 
* *The El-Amarna Correspondence (2 Vol. Set): A New Edition of the Cuneiform Letters from the Site of El-Amarna Based on Collations of All Extant Tablets* (by Anson F. Rainey, volume 1 edited by W. Schniedewind) (Brill, 2014), 
* *A Primer on Ugaritic: Language, Culture, and Literature* (with Joel Hunt) (Cambridge, 2007), 
* *How the Bible Became a Book: The Textualization of Ancient Israel* (Cambridge, 2004), 
* *Society and the Promise to David: A Reception History of 2 Samuel 7:1-17* (Oxford, 1999), 
* *The Word of God in Transition: From Prophet to Exegete in the Second Temple Period* (Sheffield, 1995), 

## Manbalar


## Havolalar

* 
*
Gasoline

**„Gasoline“** – kanadalik qoʻshiqchi The Weekndning qoʻshigʻi. Synth-pop va yangi toʻlqin janridagi trek The Weeknd, OPN va Matt Cohn tomonidan yozilgan va Max Martin va Oscar Xolter bilan birga yuqoridagilar prodyuserlik qilgan. Qoʻshiq uchun klip 2022-yil 11-yanvarda taqdim etildi.

## Tarixi va targʻib
Qoʻshiq nomi birinchi marta 2022-yil 5-yanvarda kanadalik qoʻshiqchi The Weeknd *[[Dawn FM]]* (2022) albomining treklar roʻyxatini eʼlon qilganida maʼlum boʻlgan. Qoʻshiq uchun klip 2022-yil 10-yanvarda eʼlon qilingan va ertasi kuni, 2022-yil 11-yanvarda chiqarilgan.

Qoʻshiq dastlab 2022-yil 18-yanvarda XO va Republic Records orqali AQShning zamonaviy xit radiosida, beshinchi *Dawn FM* studiyaviy albomidagi uchinchi singl sifatida chiqarilishi moʻljallangan edi, ammo reliz bekor qilindi.

## Soʻzlar va kompozitsiya
"Gasoline" synth-pop va yangi toʻlqin janridagi trek sifatida tasvirlangan boʻlib, unda The Weeknd giyohvand moddalar bilan bogʻliq muammolarni hal qilishda uning tayanchi va qoʻllab-quvvatlovchisi boʻlgan ayol bilan muvozanatsiz munosabatlar haqida kuylanadi.

## Tanqidiy qabul
"Gasoline" tanqidchilar tomonidan, ayniqsa, The Weekndning prodyuserlik ishi, kuyi va vokali uchun olqishlandi. *Vulture*'dan Craig Jenkins qoʻshiqning vokali va baraban dasturlarini Buyuk Britaniyaning 80-yillardagi pop-rep namunalariga taqqosladi.

## Videoklip
Qoʻshiq uchun klip 2022-yil 11-yanvarda chiqdi. U Matilda Finn tomonidan sahnalashtirilgan, vizual tasvirlar esa Jon Chema tomonidan suratga olingan va albom uchun chiqarilgan oldingi vizual tasvirlarda taqdim etilgan hikoya chizigʻi kengaytirilgan.

Klip The Weekndning qariroq versiyasi avtohalokatga uchraganidan boshlanadi va keyin tungi klubga borib qoladi, u yerda raqs maydonchasida oʻyin-kulgi qilayotgan yoshroq koʻrinishini topadi. Keyin oʻzining bu yoshroq versiyasi klub atrofida aylanib yuradi va boshqa raqqoslarning buzilgan versiyalarini koʻradi. Bu vaqtda The Weekndning yoshroq versiyasi oʻzining qari koʻrinishini koʻrib qoladi va uning oldiga borishni boshlaydi. Keyin klip uning yoshroq versiyasi „qari“ The Weekndni shafqatsizlarcha kaltaklashi bilan yakunlanadi.

## Chartlar

## Manbalar

## Havolalar
Axim Karimov

**Karimov Axim Karimovich** (; 1917-yil 5-dekabr Ufa viloyati-2015-yil 28-avgust) — geokimyogar, geologiya-mineralogiya fanlari doktori, professor, Ikkinchi jahon urushi qatnashchisi.

## Biografiyasi
Karimov Axim Karimovich 1917-yil 5-dekabrda Ufa viloyati, Menzelinskiy tumani, Aktanish qishlogʻida dehqon oilasida tugʻilgan. 30-yillarda oilasi bilan Samarqand shahriga doimiy yashash uchun koʻchib kelishadi. 1939-yilda Samarqand davlat universitetining kimyo fakultetini muvaffaqiyatli tamomlagan. Shu yili Karimov Axim Ishchi-dehqonlar Qizil Armiyasi safiga chaqirildi. Urush paytida Stalingrad frontida tank boʻlinmalarida jang qilgan. Oʻsha paytda u katta leytenant unvonini oldi. Axim Karimov 1947-yili demobilizatsiya qilingan.

U mehnat faoliyatini Ufa ilmiy tadqiqot institutida boshlagan. Oʻsha yerda 1947-yilda katta muhandis, 1955-yilda katta ilmiy xodim lavozimlarida ishlagan. 1951-1954-yillarda Leningrad butunittifoq ilmiy tadqiqot geologiya-qidiruv institutida ilmiy ishlar olib borgan.

1959-yili Neft va gaz konlarini geologiya va oʻzlashtirish instituti Toshkent filialida direktor lavozimida ishladi. 1959-yildan 1976-yilgacha oilasi bilan Toshkentda istiqomat qildi. Keyinchalik, 1976-yili oilasi bilan birgalikda Ufa shariga qaytishdi. 1976-yildan Ufa davlat neft institutida oʻqituvchi, 1978-yildan esa kimyo kafedrasi mudiri boʻlib ishlagan.

1980-1988 yillarda Aqmulla nomidagi Boshqird davlat pedagogika universitetida oʻqituvchi boʻlib ishladi.

## Ilmiy faoliyati
Axim Karimovning ilmiy faoliyati Volga-Ural mintaqasi hamda Oʻrta Osiyodagi neft va tabiiy gaz geologiyasi bilan bogʻliq. Shu hududlar boʻyicha yigʻilgan maʼlumotlardan foydalanib yozilgan 100 ga yaqin ilmiy maqolalari chop etilgan.

## Mukofotlari
* „Qizil yulduz“ ordeni
* „Qizil Bayroq“ ordeni
* „Jasorat“ ordeni
* „Germaniya ustidan qozonilgan gʻalaba uchun“ nomli orden va medallari bilan mukofotlangan.

## Manbalar
Barban

**Barban** (Čakavian *Barbon* yoki *Brban*) – Xorvatiyaning sharqiy Istriya janubidagi kichik shaharcha va munisipalitet.

Barban munitsipaliteti 100 km2 ga yaqin hududni egallaydi. Aholisi 2491 kishi boʻlgan 72 ta qishloqni oʻz ichiga oladi.

## Tarix
Bronza davriga oid tarixiy joy, tepalik qal’asida joylashgan boʻlib, taxminan 3,400-4,000 yil oldin paydo boʻlgan ushbu joyda tarixiy insonning qoldiqlari topilgan. Barban nomi birinchi marta eramizning 740-yilgi cherkov hujjatida uchraydi. Oʻrta asrlarda shahar Pazin feodallari nazorati ostida yaratilgan birqancha inshoatlar, oʻrta asr istehkomlarining bir qismi haligacha mavjud. 13-asrning ikkinchi yarmida, 1312-yilda vabo tufayli aholi punktlari qirib tashlangan, Goriziya graflari tomonidan olib kelingan Finodollik Dalmatiyaliklarning kichik koloniyasi bu hududga joylashdi.

1374-yilda, graf Pazin Albert IV vafotidan soʻng, u Gabsburg mulkiga aylandi va 16-asrda Venetsiya Respublikasi tomonidan bosib olindi. Loredan zodagonlar oilasi 1535-yilda Pazindagi grafliklardan Barbanni sotib oldi.

*Velika Vrata* (Buyuk darvoza, 1718-yil) orqali oʻtadigan asosiy maydonda Barokko qurbongohlari va 16-18-asrlardagi Venetsiyalik ustalarning rasmlari, soʻnggi gotika uslubidagi tosh chodiri va rasmlari, yogʻoch barokko haykallari boʻlgan Nikolay cherkovi joylashgan.

## Aholisi
2011-yil maʼlumotlariga koʻra aholi soni 2721 kishi bor boʻlgan boʻlib ularning 75% xorvatlar tashkil qilgan edi. Barban shahrining oʻzida 221 kishi istiqomat qilar edi. Roʻyhatga olish maʼlumotlariga koʻra 2021-yil aholi soni 2,491 kishi boʻlib, shaharda jami 218 kishi istiqomat qiladi. Sutivanac qishlogʻi munitsipalitetdagi eng katta qishloqdir.

## Prstenac turniri

Har yili avgust oyining 3 yakshanbasida Barban shahrida *Trka na prstenac* nomi bilan tanilgan va Sinjska alkaga juda oʻxshash ot sporti turniri oʻtkaziladi. U kelib chiqishi jihatidan ancha qadimgi va bugungi kunda Italiyaning bir qancha oʻrta asr shaharlarida turli shakllarda nishonlanadi. Barbanda 1696-yilga borib taqaladigan oʻrta asr jousting oʻyiniga oʻshash oʻyindir. Ushbu anʼana sayyohlar va tomoshabinlarni jonli va mashhur bayramga jalb qiladi.

## Manbalar

## Tashqi havolalar

*  
* Town of Barban at Istrianet.org
Jura Baqozoda

**Jura Baqozoda** () — sovet va tojik olimi, filolog va adabiyotshunos, filologiya fanlari nomzodi, dotsent, Tojikiston Yozuvchilar uyushmasi aʼzosi, Tojikistonda xizmat koʻrsatgan fan xodimi.

Jura Baqozoda 1937-yil 22-sentyabrda Samarqandda tugʻilgan. 1962-yilda Samarqand davlat universitetining filologiya fakultetini tamomlagan. Universitetdagi oʻqishni tamomlagach, Dushanbega koʻchib oʻtdi va Rudakiy nomidagi Dushanbe davlat til va adabiyot institutida oʻqishni davom ettirdi. 1965—1968-yillarda A. M. Gorkiy nomidagi Moskva adabiyot instituti aspiranturasida tahsil olgan. Keyinchalik Tojikiston Fanlar akademiyasida ishlagan. 1978—1985-yillarda „Sadoi Sharq“ (Sharq ovozi) oylik jurnali mudiri, 1985—1989-yillarda „Tojik Sovet Ensiklopediyasi“ning bosh ilmiy muharriri boʻlgan. Shuningdek, ushbu jurnalda zamonaviy fors tojik adabiyoti boʻlimi mudiri (1989—2002) boʻlib ishlagan

1989-yildan to vafotigacha Dushanbedagi Tojikiston Milliy universitetida ishlagan. 2012-yil 28-aprelda Dushanbe shahrida 74 yoshida vafot etdi.

## Ilmiy faoliyati
Ilk ilmiy-tanqidiy maqolalari 1963-yilda matbuotda paydo boʻlgan. 200 dan ortiq ilmiy-tanqidiy maqolalar, monografiyalar va ilmiy tezislar muallifi. A.P.Chexov hikoyalarini, V.Yakovenkoning "Partizan sherlari" (1987) romanini, turkman yozuvchisi N.Bayramovning “Taqdir yo‘li” (1989) romanini tojik tiliga tarjima qilgan. Baqozoda koʻplab mashhur kitoblar yozgan. „Padidahoi toza“ (1974), „Ustujhöhoi badei dar nasri muosiri toik“ (1982), „Navisanda va ideali zamon“ (1985), „Andesha va chorahoi adabi“ (2005), „Abdulhamid Samad va inkishofi hikoya“ (2007), „Guzashti ayom va tahavvuli adabiyot“ (2009) kitoblari shular jumlasidan.

## Manbalar

## Adabiyotlar
* Адибони Тоҷикистон // Маълумотномаи мухтасари шарҳиҳолӣ. — Душанбе: «Адиб», 2014. — С. 54. — ISBN 978-99947-2-379-9.
Yuh

**Yuh** quyidagilarga tegishli bo'lishi mumkin:

## Odamlar

* Yu Xvan-kil (1962–2009-yillar), janubiy koreyalik bokschi
* Yu Chje Du (1948-yilda tug'ilgan), janubiy koreyalik bokschi
* Ji-Yeon Yuh, amerikalik akademik
* Yu Myon Vu (1964-yilda tug'ilgan), janubiy koreyalik bokschi
* Jennifer Yuh Nelson (1972-yilda tug'ilgan), amerikalik rejissyor

## Musiqa

* " Get Into It (Yuh) ", Doja Catning 2021-yilgi qo'shig'i
Yuriy Basov

**Yuriy Vasilyevich Basov** (; 1951-yil 3-oktyabrda tugʻilgan) – sovet sobiq futbolchisi, himoyachi pozitsiyasida oʻynagan.

## Faoliyati
Toshkentning „Paxtakor“ sport maktabi tarbiyalanuvchisi, birinchi murabbiy S.Arutyunov hisoblanadi. Yuriy 1971-yil 2-mayda, SSSR Oliy ligasining 5-turi doirasida SSKA jamoasiga qarshi uy uchrashuvida (1:3), 55-daqiqada Ravshanbek Yunusovni oʻrniga maydongga tushgan. Yuriy navbatdagi oʻyinini 5-noyabr kuni, mavsumdagi ikkinchi oʻyinni oʻtkazdi. Soʻnggi turda „Paxtakor“ „Shaxtyor“ jamoasi ustidan gʻalaba qozongan, ammo baribir birinchi ligaga tushib ketgan. 1973-yilgi mavsumda Basov 11 ta „mavsumning eng yaxshi debyutantlari“ roʻyxatiga kiritilgan. U jamoadagi soʻnggi oʻyinini 1979-yil 21-martda SSSR kubogi doirasida „Pomir“ga qarshi oʻyinda (0:1) oʻtkazgan. Yuriy bu vaqt ichida SSSR chempionatlarida 169 ta oʻyin oʻtkazib, ikkita gol urgan (82 ta oʻyin, oliy ligada bitta gol). 1979-yilning may oyidan Jizzaxning „Boʻston“ jamoasi safida SSSR ikkinchi ligasida oʻynagan. 1980-yil fevral – mart oylarida u SSSR Kubogida uchta oʻyin oʻtkazgan, aprelda SSSR ikkinchi ligasida chempionatida uchta oʻyin oʻtkazgan va shundan soʻng faoliyatini yakunlagan.

1980-yillarda Ikkinchi liga oʻyinlarida hakam boʻlib ishlagan.

## Manbalar

## Havolalar

* Yuriy Basov Footballfactsru saytida
Jesús Pérez

**Jesús Pérez** (1995-yil 11-sentabrda tugʻilgan) – trinidadlik sobiq professional futbolchi, Fargʻonaning „Istiqlol“ jamoasida oʻynagan.

## Terma jamoadagi faoliyati
Peres xalqaro maydondagi debyutini 2017-yilning mart oyida Barbados ustidan 2:0 hisobida gʻalaba qozongan va Daneil Sayrus oʻrniga maydonga tushgan.

## Faoliyat statistikasi

### Xalqaro

## Manbalar

## Havolalar

*
Lenur Arifov

**Lenur Yagya Arifov** (1938-yil 10-dekabr Yalta – 2018-yil 11 mart Simferopol) – sovet va ukrain fizigi va ijtimoiy-siyosiy arbobi. Qrim Avtonom Respublikasi Vazirlar Kengashi Raisining oʻrinbosari (1997—1998), fizika-matematika fanlari doktori, V. Vernadskiy nomidagi TMU nazariy fizika kafedrasi professori.

## Hayoti
Lenur Arifov 1938-yil 10 dekabrda Yaltada tugʻilgan. 1944-yilda Qrimdan deportatsiya qilingan tatar oilalari ichida uning oilasi ham bor edi. Ular Oʻzbekistonga deportatsiya qilingan. Lenur Arifov oilasi bilan Samarqandda yashagan.

Samarqand universitetining fizika fakultetini (1961), Oʻzbekiston Fanlar akademiyasi (Toshkent) Yadro fizikasi instituti aspiranturasini (1964) tugatgan.

1964—1968-yillarda kichik; 1968—1986-yillarda katta ilmiy xodim; 1986-1987-yillarda yetakchi ilmiy xodim; 1987—1988-yillarda sohalar nazariyasi sektori mudiri; 1988—1992-yillarda Oʻzbekiston SSR Fanlar akademiyasi Yadro fizikasi instituti laboratoriyasi mudiri.

Fizika-matematika fanlari doktori (1982).

1992-yilda oilasi bilan Qrimga qaytib ketadi.

1993-yil yanvar oyidan Fizika nazariyasi kafedrasi professori, 1993-yil sentyabrdan 1994-yil iyulgacha va 1998—2005-yillarda Nazariy fizika kafedrasi mudiri, 2005-yildan 2012-yilgacha Simferopol davlat universitetida Nazariy fizika kafedrasi professori boʻlib ishlagan.

1994—1998-yillarda Qrim Oliy Kengashining deputati. 1995-yil mart oyidan Qrim Oliy Kengashi doimiy komissiyalari raisi. 1995-yil iyuldan 1997-yil oktyabrgacha milliy siyosat va deportatsiya qilingan fuqarolar muammolari boʻyicha komissiya raisi lavozimida ishlagan. 1997-yil iyundan 1998-yil maygacha Qrim Vazirlar Kengashi raisining oʻrinbosari.

1993-yildan Qrim-tatar xalqi Qurultoyi delegati, Qrim-tatar xalqi majlisi aʼzosi. 1999—2005-yillarda „Millet“ ijtimoiy-siyosiy harakati raisi.

Qrim Avtonom Respublikasida xizmat koʻrsatgan taʼlim xodimi (2005).

2018-yil 11-martda Simferopolda vafot etgan. U Abdal qabristoniga dafn etilgan.

## Manbalar

## Adabiyotlar
* Профессора Крымского федерального университета им. В. И. Вернадского : в 3-х т. / Крымский федеральный университет им. В. И. Вернадского ; авт.-сост.: А.А. 
* Непомнящий, Д. А. Ломакин, В. А. Грушецкая и др. — Белгород : КОНСТАНТА, 2018. — Т. 1. — 404 с. — ISBN 978-5-906952-74-5.
Mixail Maxviladze

**Mixail Maxviladze** (, 1978-yil 22-iyulda Tbilisida tugʻilgan) – gruziyalik futbolchi, himoyachi pozitsiyasida toʻp surgan. Gruziya terma jamoasida 2001-yilda debyut qilgan. 2013-yil 24-oktabrgacha bitta oʻyin oʻtkazgan.

## Futbolchilik faoliyati
Mixail faoliyatini asosiy qismini Gruziya jamoalarida oʻtkazgan. 2010-yilgi mavsumda Oʻzbekiston Superligasi vakili Xorazmning „Xorazm“ jamoasi tarkibida oʻynagan.

## Yutuqlar

* Gruziya Oliy ligasida ikkinchi oʻrin (1): 2011/2012
* Gruziya Superkubogi finalchisi (1): 2007/2008

## Havolalar

* 
*
Shokir Selim

**Shokir Selim** ( ; haqiqiy ismi **Shakir Selimovich Selimov**, ; 1942-yil 10-aprel – 2008-yil 18-noyabr) – Qrim-tatar shoiri va tarjimoni. "Yildiz " jurnali bosh muharriri (1998-2008). 1982-yildan SSSR Yozuvchilar uyushmasi aʼzosi.

## Hayoti
Shokir Selim Qrim SSRning Lastochkino qishlogʻida tugʻilgan. Ikki yoshida qrim-tatarlar deportatsiya paytida u oilasi bilan Oʻzbekiston SSR tarkibidagi Samarqand viloyatining Jomboy tumaniga joylashgan. Selim 1974-yilda Samarqand davlat universitetining filologiya fakultetini tamomlagan.

Selim 11 yil Jomboyda boshlangʻich sinf oʻqituvchisi boʻlib ishlagan, 1971-yildan Toshkentdagi „Lenin bayrogʻi“ gazetasining Samarqand boʻlimi muxbiri boʻlib ishlagan. Samarqand viloyat radiosining qrim-tatar eshittirishlari boʻlimiga rahbarlik qilgan. 1989-yilda shoir Qrimga qaytib keldi. U yerda qrim-tatar va rus tillarida nashr etilgan „Dostluk“ (keyinchalik „Dostluk – Qrim“; hozir „Qirim“) gazetasida muharrir oʻrinbosari lavozimini egalladi. 1997-yildan „Yulduz“ jurnalining bosh muharriri boʻlib ishlagan.

## Yozuvchilik faoliyati
Shokir Selim 1963-yildan oʻz asarlarini nashr qilishni boshlagan. Selimning birinchi sheʼriy kitobi 1971-yilda, keyin yana 7 tasi nashr etilgan.1992-yilda shoir Ukraina Milliy Yozuvchilar uyushmasining 30 ga yaqin aʼzolarini birlashtirgan Qrim-tatar yozuvchilar kengashini boshqargan. Selim sheʼriy faoliyati bilan bir qatorda qrim-tatar tiliga adabiy tarjimalar bilan ham shugʻullangan.

### Sheʼriy toʻplamlari

* „Akbardak“ (1971)
* „Sevgi Alevi“ (1978)
* „Duigularim“ (1975)
* „Uyanuv“ (1982)
* „Yellerni dinle“ (1986)
* „Tyushunde“ (1997)
* „Qirimnoma“ (2006)
* „Kyrimname II“ (2008)

### Tarjimalari
Selim A. S. Pushkinning („Kavkaz asiri“), M.Lermontovning (sheʼrlar), T.Shevchenkoning („Katerina“), A. Mitskevichning („Qrim sonnetlari“) asarlarini qrim-tatar tiliga tarjima qilgan. Qrim-tatar drama teatrida uning tarjimasidagi bir qator spektakllar qoʻyilgan: N.Gogolning „Nikoh“, Shekspirning „Makbet“, Mustay Karimning „Oyli tunda“.

## Vafoti
Shokir Selim 2008-yil 18-noyabrda Simferopolda vafot etgan.

## Mukofotlari

* Qrim Avtonom Respublikasi Oliy Kengashi Prezidiumining Faxriy yorligʻi (1997)

## Manbalar
Vasily Andreev

**Vasiliy Vasilevich Andreev** (, 1861-yil 15-yanvar, Bezetsk, Tver viloyati – 1918-yil 26-dekabr, Petrograd) – rus musiqachisi, birinchi rus xalq cholgʻu asboblari orkestrining tashkilotchisi va rahbari (1888), bastakor, virtuoz balalaykachi.

## Manbalar

## Adabiyotlar

* Andreev V. V. // Katta rus ensiklopediyasi. 1-jild. – M., 2005. – S. 724.
* V. V. Andreev. Materiallar va hujjatlar / Sost. B. B. Granovskiy. – M.: Musiqa, 1986. – 351 b.
* *Polevaya M.* *V.* Prosvetetelskaya faoliyati V. V. Andreeva XIX-XX asr boshlarida. // Sankt-Peterburg universiteti nashri. Tarix : jurnal. – 2007. – Vyp. 4. – S. 332-340.

## Havolalar

* Vasiliy Vasilevich Andreev // Rus nekropol
Monashe Abramov

**Monashe Mishailovich Abramov** (1926-yil 20-dekabr, Samarqand, Samarqand viloyati, Oʻzbekiston SSR — 1998-yil 13-oktyabr, Samarqand, Samarqand viloyati, Oʻzbekiston) — sovet va oʻzbekistonlik sharqshunos, tarixchi. Professor, tarix fanlari doktori.
## Tarjimayi holi
Monashe Abramov 1926-yil 20-dekabrda Samarqand shahrida xizmatchi oilasida tug‘ilgan. Monashe Abramov kelib chiqishi Buxoro yahudiylariga borib taqaladi. 1933−1941-yillarda Samarqand shahridagi 25-oʻrta maktabda oʻqigan. 1941−1944-yillarda Samarqand pedagogika institutida, 1944−1946-yillarda Samarqand davlat universiteti tarix fakultetitda tahsil olgan.  

1949-yil iyul oyida Samarqand shahridagi Maksim Gorkiy nomidagi pedagogika institutiga ishga qabul qilingan, keyinchalik O‘zbekiston davlat universiteti dotsenti vazifasini bajaruvchi boʻlib ishlagan. 1960–1982-yillarda Monashe Abramov Samarqand davlat universiteti tarix fakulteti dekan muovini lavozimida ishlagan. 1982–1998-yillarda Monashe Abramov tarix fakultetining O‘zbekiston xalqlari tarixi kafedrasini boshqargan. 

### Vafoti
Monashe Abramov 1998-yil 13-oktybarda Samarqandda vafot etgan. Samarqanddagi yahudiylar qabristoniga dafn etilgan. 

## Ilmiy faoliyati
Monashe Abramovning ilmiy-tadqiqot faoliyati Samarqand tarixi va Buxoro yahudiylari tarixini oʻrganishga qaratilgan edi. 100 dan ortiq ilmiy ishlar muallifi boʻlgan. Monashe Abramov professor Ivan Umnyakov ilmiy rahbarligida 1958-yilda „Samarqand viloyatidagi „Qoʻshchi“ uyushmasining faoliyati (1919–1927)“ () mavzusida nomzodlik dissertatsiyasini himoya qilgan. 

1989-yilda tarix fanlari doktori ilmiy darajasini olish uchun  mavzusida doktorlik dissertatsiyasini himoya qilgan. Eng mashhur ilmiy asarlari:  kitoblari hisoblanadi. 

1994-yil 16-dekabrda Samarqand davlat universiteti tomonidan „faxriy professor“ ilmiy unvoni berilgan.

## Mukofotlari
Monashe Abramov 1947-yilda „1941−1945-yillarda Ulugʻ Vatan urushidagi shavkatli mehnati uchun“ medali, 1994-yilda „Shuhrat“ medali, 1998-yilda „Doʻstlik“ ordeni, 1977-yilda „Xalq taʼlimi aʼlochisi“, 1987-yilda „Oliy taʼlim aʼlochisi“ koʻkrak nishonlari bilan taqdirlangan.

## Manbalar

## Havolalar

* Rossiya Fanlar akademiyasi / Sharq qo'lyozmalari instituti
Chiang May 700 yilligi stadioni

**Chiang May stadionining 700 yilligi** () 1995-yilgi Janubi-Sharqiy Osiyo oʻyinlarini oʻtkazish va bir vaqtning oʻzida Chiang May shahri tashkil etilganligining 700 yilligini nishonlash uchun qurilgan. Stadion Chiang May provinsiyasida joylashgan, koʻp sport turlarini oʻtkazish uchun moʻljallangan stadiondir. 1998-yilgi Osiyo oʻyinlarida ham foydalanilgan. Stadiondan asosan uy arena sifatida Chiangmai FC futbol klubi foydalanadi.

Stadion Navamin suv omborining orqa qismida joylashgan.

## Manbalar

## Havolalar

* fifa.com saytida 700 yilligi stadioni
Singapur sanʼat universiteti

**Singapur sanʼat universiteti** (UAS) – Singapurdagi davlat tomonidan moliyalashtiriladigan xususiy kollej universitetidir. Bu ikkita mahalliy sanʼat kolleji – Nanyang tasviriy sanʼat akademiyasi va LASALLE sanʼat kollejlarini oʻz ichiga oladi. U 2021-yilda universitet sifatida eʼlon qilinishi rejalashtirilgan va 2022-yilda esa hozirgi nomini oldi.

Taʼlim vazirligi (MOE) va ikkita mahalliy sanʼat kollejining qoʻshma bayonotida aytilishicha, UAS 2023-yilning uchinchi choragida arizalarni qabul qilishni boshlaydi. UAS kampusi boshqa ikkita muassasaga yaqin Oʻrta yoʻlda joylashgan Milliy dizayn markazidan tashqarida ishlaydi.

UAS Singapurning yettinchi mahalliy universiteti boʻladi va Singapurdagi tugatilgan va qayta tuzilgan UniSIMdan tashqari davlat tomonidan moliyalashtiriladigan yagona xususiy universitet hisoblanadi. Shuning bilan bir qatorda, UAS Singapurda oʻzining ilmiy daraja berish vakolatiga ega boʻladi.

## Dasturlar
UAS tasviriy sanʼat, dizayn, media sanʼati, sahna sanʼati va sanʼat boshqaruvi, shuningdek, amaliy sanʼatning yangi va kelgusi yoʻnalishlari boʻyicha kengaytirilgan dastur takliflarini taklif etadi Universitet talabalar uchun bakalavriat va aspirantura dasturlarini taklif qiladi.

UAS shuningdek, jahon miqyosidagi sanʼat amaliyotchilari va tadqiqotchilari bilan keng miqyosli hamkorlik qilish imkoniyatini beradi. Almashinuv dasturlari va qoʻshma loyihalar kabi boshqa hamkorliklar davom ettiriladi. Ikkala institutning talabalari UAS-NAFA yoki UAS-Lasalle yoʻnalishlari boʻyicha kreditlarni koʻrsatadigan UASdan darajalarni olishadi. Singapurliklar boshqa Singapur avtonom universiteti bilan teng ravishda diplom va darajalar uchun davlat subsidiyalarini olishda davom etadilar. UAS oʻqitish, amaliyot va tadqiqotni ijodiy uygʻunlashtirish orqali yangi badiiy fikrlash va nutqni rivojlantirishga yordam beradi. Mahalliy va xalqaro miqyosda sanʼat hamjamiyatlari va sanoat sheriklari bilan hamkorlik qilish imkoniyatlarini yaratadi
## Manbalar
Kina Grannis

**Kina Kasuya Grannis** (1985 yil 4 avgustda tug'ilgan) - amerikalik gitarachi, qo'shiqchi va YouTuber . Grannis 2008-yilda Doritos Crash the Super Bowl tanlovi g‘olibi bo‘lgan   Interscope Records bilan ovoz yozish shartnomasini qo‘lga kiritgan va 2008-yil 3-fevralda Super Bowl XLII reklama roliklarida o‘z musiqiy videosini ijro etgan 

2010 yilda Grannis o'zining *Stairwells* albomi va "In Your Arms" musiqiy videosini chiqardi, bu esa *The Ellen DeGeneres Show*  va *Jimmy Kimmel Live-da chiqishlariga olib keldi!* .  Grannis 2014-yilda  *"Elementlar"* albomini chiqarishdan biroz oldin Patreon kraudsors moliyalashtirish platformasiga qo'shildi. *Elementlarni* qo'llab-quvvatlash uchun gastrol paytida Grannis Indoneziyada yuz kun davomida bo'lib o'tdi.    Wong Fu Productions bilan uzoq yillik hamkorlik YouTube Red Original romantik komediya seriali *Single by 30da* bosh rolni ijro etish bilan yakunlandi.   2018 yilda Grannis *"In the Waiting"* albomini chiqardi, uning tinglovchilari tomonidan qo'llab-quvvatlangan yorlig'ining birinchi albomi, mukofotga sazovor bo'lgan  kassa smashida  *Crazy Rich Asians*  va xalqaro kontsert gastrolini boshlashdan biroz oldin. .   

## Hayotining boshlang'ich qadamlari
Grannis Kaliforniyaning Mission Viejo shahrida ulg`aygan . U Grannis Viejo boshlang'ich maktabida, Nyuxart o'rta maxsus maktabida va 1999 yildan 2003 yilgacha Capistrano  o'rta maktabida o'qigan.  U 2003 yilda Janubiy Kaliforniya universitetiga o'qishga kiradi . Ikki yil so`ng, Undan universitetning Torntondagi musiqa maktabi xodimlari undan musiqa va musiqa sanoati bo'limlarida albom ishlab chiqarishni so'rashadi.  Ushbu albom, *Sincerely, Me.*, kabi albomlar xuddi shu yili chiqarilgan. 2007 yilda u psixologiyaga alohida e'tibor qaratgan holda ijtimoiy fanlar bo'yicha *oliy ta'limni* tamomlagan.  USCda qatnashayotganda u Phi Beta Kappa akademik jamiyatiga kiritilgan. 

## Hayot karyerasi
2006 yilda Grannis yana ikki albom yozadi va o'zini-o'zi chiqardi, *One More in the Attic* va *In Memory of the Singing Bridge.* 2007 yil boshida u Rachael Lourens va Debora Ellen tomonidan yozilgan "Ours to Keep" qo'shig'ini yozdi. Bu qo'shiq muntazam ravishda ' *General Hospital* '  da namoyish etiladi va bu 2008 yil sentyabr oyida 'ABC Family' ning *Samuray Girl* mini-serialining epizodida edi
Bezvoditsa

Bezvoditsa – Bolgariyaning shimoli-sharqidagi Dobrich viloyati, Balchik munitsipalitetiga qarashli qishloq.
## Manbalar